Peaareen: Pirita Purjespordikeskus (arhitektid Henno Sepmann, Peep Jänes, Ants Raid ja Himm Looveer) 193 000 m² suurusel maa-alal (spordikompleks, jõe- ja meresadam 470 alusele, jahtklubi, ellingud, töökojad, pressikeskus ja laevakujuline olümpiaküla 632 voodikohaga). Poolsaarena lõikus jõesadamasse tseremooniaväljak, mille tipus sirutus konsoolina jõe kohale platvorm olümpiatulega. Jõe vastaskaldale monteeriti tribüünid 5000 pealtvaatajale.  Muid olümpiaehitusi: 314 meetri kõrgune televisioonimast Kloostrimetsas, Tallinna Peapostkontor, Lennujaam, 28-korruseline hotell Olümpia, Linnahall. Vanalinnas restaureeriti mitmed elamukvartalid.  Osalenud riike: 23 (Austria, Bulgaaria, Brasiilia, Guatemaala, Hispaania, Holland, Iirimaa, Itaalia, Jugoslaavia, Kreeka, Kuuba, Küpros, Nõukogude Liit, Poola, Rootsi, Rumeenia, Saksa DV, Simbabve, Soome, veits, Taani, Tehhoslovakkia, Ungari).  Rahvusvahelise Olümpiakomitee lipu all esinenud riigid: Hispaania, Holland, Iirimaa, Itaalia, Taani.  Suurimad võistkonnad: Brasiilia, Holland, Nõukogude Liit, Poola, Saksa DV - kõik maksimaalse 12 purjetajaga.  Väikseim võistkond: Guatemaala - 1 purjetaja.